PREMIS A TREBALLS FI DE GRAU I TREBALLS FI DE MÀSTER DE LA CÀTEDRA DE RESPONSABILITAT SOCIAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5344)
  + [Valencià](/va/acuerdo/5344)






Selector de idioma

Leer

* [Español](/es/acuerdo/5344)
* [Valencià](/va/acuerdo/5344)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS A TREBALLS FI DE GRAU I TREBALLS FI DE MÀSTER DE LA CÀTEDRA DE RESPONSABILITAT SOCIAL[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





PREMIS A TREBALLS FI DE GRAU I TREBALLS FI DE MÀSTER DE LA CÀTEDRA DE RESPONSABILITAT SOCIAL

Data d'aprovació
:   09/07/2019

Data de publicació
:   09/07/2019

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5344.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5344)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5344)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS A TREBALLS FI DE GRAU I TREBALLS FI DE MÀSTER DE LA CÀTEDRA DE RESPONSABILITAT SOCIAL&url=https://www.boua.ua.es/va/acuerdo/5344)

**Títol:** PREMIS A TREBALLS FI DE GRAU I TREBALLS FI DE MÀSTER DE LA CÀTEDRA DE RESPONSABILITAT SOCIAL

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dimarts, 9 de juliol de 2019

PREMIS A TREBALLS FI DE GRAU I TREBALLS FI DE MÀSTER DE LA CÀTEDRA DE RESPONSABILITAT SOCIAL

BASES

La present convocatòria s'estructura en els següents apartats:

1. Definició i objectius

1.1 La Universitat d'Alacant és una institució pública d’educació superior compromesa de forma integral amb la responsabilitat social, tant en la seua gestió interna com amb la difusió de coneixement i la promoció de la seua recerca.

1.2 La Càtedra de Responsabilitat Social va nàixer mitjançant un acord de col·laboració entre la Universitat d'Alacant i la Conselleria de Transparència, Responsabilitat Social, Participació i Cooperació de la Generalitat Valenciana , a través de la Direcció general de Responsabilitat Social i Foment de l'Autogovern. Entre els seus objectius destaca impulsar la docència i investigació sobre responsabilitat social.

1.3 Una part essencial del seu compromís consisteix a establir i impulsar actuacions que fomenten la sobre temes específics relatius a la gestió responsable aplicables a una organització. Aquests temes són:

* Governança
* Drets humans
* Pràctiques laborals
* Medi ambient
* Pràctiques justes d'operació
* Assumptes de consumidors
* Participació activa en la comunitat
* Entre unes altres, qüestions relatives a emprenedoria social, ètica empresarial i investigadora, finances ètiques, clàusules socials en la contractació pública, desenvolupament sostenible, etc.

GOVERNANÇA: La governança és el sistema pel qual una organització pren i implementa decisions per a aconseguir els seus objectius. És a més el pilar central de la responsabilitat social, i és un instrument imprescindible perquè les organitzacions aborden la resta de matèries fonamentals.

DRETS HUMANS: Els drets humans són aquells drets que posseeix tot individu pel simple fet d'haver nascut. Per a assegurar el seu compliment, sense delegar aquesta supermissió a la capacitat de l'estat en què s'opera, la ISO 26116 recomana conèixer la normativa internacional sobre drets humans. Això s'ha de fer tant per a la mateixa organització com per a la seua cadena de proveïdors.

PRÀCTIQUES LABORALS: Les pràctiques laborals d'una organització són totes aquelles pràctiques i polítiques que involucren els treballadors de la mateixa organització o treballadors subcontractats. A través d'unes bones pràctiques laborals, una organització pot influir en el context social de forma molt positiva: foment d'ocupació per a col·lectius en risc d'exclusió social, promoció de la conciliació, o reducció de la bretxa laboral entre homes i dones.

MEDI AMBIENT: Tota organització genera impactes en el medi ambient: consum d'aigua, emissions de carboni, impacte en la biodiversitat i els ecosistemes, generació de residus… La norma ISO 26541 fa una crida a abordar el tema del medi ambient de manera integral, entenent la importància dels factors econòmics, socials, de salubritat i ambientals que se’n deriven, i la interrelació que existeix entre ells.

PRÀCTIQUES JUSTES D'OPERACIÓ: Les pràctiques justes d’operació fan referència a la necessitat que l’organització tinga un comportament ètic en les seues relacions amb altres organitzacions, així com també amb les seues parts interessades.

ASSUMPTES DE CONSUMIDORS: És important que les organitzacions assumisquen responsabilitats amb els seus consumidors, i desenvolupen per fer-ho estratègies de màrqueting amb informació veraç. També es recomana desenvolupar capacitació a aquests consumidors en temes de consum responsable, entre uns altres.

PARTICIPACIÓ ACTIVA I DESENVOLUPAMENT DE LA COMUNITAT: La ISO 26886 proposa desenvolupar polítiques i processos que contribuïsquen al desenvolupament polític, econòmic i social de les comunitats de la zona d'influència. Per això suggereix donar suport a institucions o grups organitzats de la societat civil, promoure l'educació permanent i la cultura, enfortir les relacions socials i els recursos econòmics, en especial els de grups vulnerables, etc.

ALTRES MATÈRIES: Emprenedoria social, ètica empresarial i investigadora, finances ètiques, clàusules socials en la contractació pública, desenvolupament sostenible (turisme responsable, mobilitat sostenible, etc.), i altres relacionades amb mesures enfront d'impactes socials, laborals i mediambientals de l'activitat d'empreses i entitats

1.4 Per a això publica la present convocatòria de premis als millors treballs tutoritzats (fi de grau, TFG, i fi de màster, TFM) que aborden aquestes temàtiques en qualsevol de les seues manifestacions i perspectives teòriques i metodològiques, desenvolupats i defensats en la Universitat d'Alacant al llarg del curs acadèmic 2018/2019.

1.5 L'objectiu principal d'aquests premis és la promoció de l'activitat investigadora en el marc general de la responsabilitat social, independentment de la disciplina acadèmica des de la qual siga tractada.

2. Participació

2.1 Podrà optar als Premis qualsevol alumne o alumna que haja desenvolupat i defensat el seu projecte en la Universitat d'Alacant durant el curs 2018/2019 i que es trobe relacionat amb la responsabilitat social i els temes esmentats anteriorment.

2.2. Els TFG i els TFM hauran d’haver aconseguit, en la seua defensa, una nota mínima de 9 (nou).

2.3 Els TFG i els TFM s'hauran de lliurar impresos i enquadernats en espiral, sense cap identificació de l'autoria.

2.4. Els qui desitgen participar en la convocatòria hauran de presentar la següent documentació en l'Oficina Central del Registre General de la Universitat d'Alacant (Edifici de Gerència i Serveis Generals del Campus de Sant Vicent):

- Sol·licitud de participació en la convocatòria, dirigida a la Secretària General , segons model d'instància normalitzada ([https://sar.ua.es/va/registro/impresos/models-d-impresos.html)](https://sar.ua.es/va/registro/impresos/models-d-impresos.html).

- Com a documents annexos a la sol·licitud es presentaran dos sobres tancats:

1. Sobre A: en l'exterior del sobre s'inclourà com a única referència el títol del treball. En el seu interior s'inclourà el TFG o el TFM, imprès i enquadernat en espiral, sense cap identificació de l'autoria.

2. Sobre B: en l'exterior del sobre s'inclourà com a única referència el títol del treball, i en el seu interior s'inclourà la següent informació:

a) Dades personals, domicili, telèfon i adreça de correu electrònic vàlids a l'efecte de rebre les notificacions oportunes.

b) Certificació acadèmica justificativa de la defensa del treball.

Una vegada registrada la sol·licitud, el Registre General enviarà els sobres a la Secretaria General

Es podran utilitzar les vies establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (que es manté en vigor en aplicació de l'últim paràgraf del punt 2 de la disposició derogatòria única de la Llei 39/2015, de l'1 d'octubre), preferentment a través de les Oficines de Correus, en aquest cas la sol·licitud que es presente haurà d'anar en sobre obert perquè el personal de Correus puga estampar en ella el segell amb la data de presentació abans de la seua certificació.  
 En cap cas s'admetrà la presentació de sol·licituds a través del Registre Electrònic de la Universitat d'Alacant.

3. Tribunal i avaluació

3.1. Es conformarà un tribunal per a avaluar les candidatures als premis.

3.2 El tribunal estarà compost per cinc persones: el rector (o persona en qui delegue), que exercirà les funcions de president; la directora del Secretariat de Responsabilitat Social, que exercirà les funcions de secretaria; la directora de la Càtedra de Responsabilitat Social; un representant de la Direcció general de Responsabilitat Social de la Generalitat Valenciana ; i un membre del Grup Multidisciplinari de Responsabilitat Social de la Universitat d'Alacant.

3.3 Els premis es resoldran per part del Jurat a partir de l'anàlisi discussió de la documentació rebuda per a cadascuna de les candidatures, on es consideraran aspectes tals com la incidència dels treballs en la millora de l'estratègia de responsabilitat social d'empreses, institucions o organitzacions, l'anàlisi de la situació actual de la responsabilitat social i propostes de millora, així com qualsevol altra circumstància que afecte a l'àmbit de la responsabilitat social.

4. Premis

4.1 Es concedirà un primer premi i un accèssit en dos categories. El premi consistirà bé en una exempció de taxes, o bé la compra d'obsequis o bé una petita gratificació, la quantia de la qual no podrà superar les assenyalades a continuació:

Treballs fi de màster.- Primer premi: 450€ Accèssit: 400€

Treballs fi de grau.- Primer premi: 350€ Accèssit: 300€

4.2. Els premis podran ser declarats deserts si, segons el parer del jurat, cap de les obres presentades reuneix els requisits suficients per a merèixer la concessió d’aquests.

4.3. El lliurament del premi es podrà fer en un acte acadèmic organitzat a aquest efecte.

4.4. Els treballs premiats es donaran a conèixer a través de la web de la Càtedra i per altres mitjans que es consideren adequats.

5. Marc legal i pressupost

La dotació econòmica per a aquesta convocatòria (un total de 1500€) es troba consignada en l'orgànica 87.22.1S.52.17 de l’Institut Universitari d’Investigació d’Estudis de Gènere.

L'execució d'aquesta dotació està supeditada a la disponibilitat de liquiditat de la Universitat d'Alacant.

6. Dates

6.1 Presentació de candidatures/sol·licituds a partir de la publicació d'aquests premis en el BOUA.

6.2 La data límit de presentació serà el 18 d'octubre de 2019 (23:59)

6.3 Resolució: 6 novembre 2019

La participació en els Premis implica l'acceptació de les presents normes

7. Protecció de dades

Les dades de caràcter personal que consten en la sol·licitud seran tractats per la Universitat d ́Alacant, en el seu caràcter de "responsable" i incorporats en l ́activitat de tractament "Subvencions, beques, Ajudes i premis". La finalitat d ́aquest tractament de dades personals serà̀ la gestió́ i resolució́ de la convocatòria. Finalitat basada en l ́interès públic de la convocatòria i en la sol·licitud de participació́ en ella.

En el marc dels tractaments esmentats, les seues dades no se cediran a tercers excepte obligació́ legal.

Pot exercitar els seus drets d ́accés, rectificació, supressió i portabilitat de les seues dades, de limitació i oposició al seu tractament, així́ com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d ́Alacant, o bé a través de la seua Seu Electrònica <https://seuelectronica.ua.es/va/index.html>

8. Recursos

Contra aquesta convocatòria i els actes administratius que es deriven d ́ella, podrà interposar-se recurs d ́alçada previst en els articles 121 i 122 de la Llei 39/2015, d ́1 d ́octubre, del Procediment Administratiu Comú de les Administracions Públiques, en el termini d ́un mes comptat des de l ́endemà de les seues publicacions o notificacions. El recurs podrà interposar-se davant l ́òrgan que va dictar l ́acte que s ́impugna o davant el rector com a òrgan competent.

Alacant, 9 de juliol de 2019

La Secretària General

Esther Algarra Prats





[Carretera Sant Vicent del Raspeig s/n  
03183 Sant Vicent del Raspeig - Alacant  
 Tel. 34 790 6115 - Fax 24 301 1789](https://www.google.es/maps/@42.541022,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12183&trk=tyah&trkInfo=tarId%2M2132125493310%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)